section_heading: Obitelj
paragraph_text: Hans Krug von Nidda je rođen 14. veljače 1857. u Dresdenu. Najstariji je sin Karla Krug von Nidde, inače general poručnika u saskoj vojsci i pobočnika saskog kralja, i Linne von Falkenstein. Brak je sklopio s Juttom-Mariom von Salza und Lichtenau s kojom je imao četvoro djece i to dva sina, Karla Ludwiga i Hansa-Rolanda, te dvije kćeri, Juttu i Mariu Luisu.